tartuNLP/wikipedia-smugri-20251201 huggingface dataset:
Химия

Химия ( эйстэ; лия варианттнэ: — «нуло», «эссенция», «летьке», «тансть», — «сплав», «валома», «кичаведь», — «човорямо») — те сюлмавкстэ, сынст теевемадо, ёнксто ды ютамодо, сынст вельде лия веществань теевемадо тонась.
Кирькс

Кирькс — кирькссэ явозь плоскостень пелькс.
Геометрия

Геометрия ( эйстэ: — «мода» ды — «онкстамо») — эрьва кодамо фигурань (точкань, киксэнь, ужонь, кавто ды колмо онкстамонь объектэнь) башка ёнксост, покшолмаст ды вейке-вейкень коряс аштемаст тонавтниця математикань пелькс.
Армения (сатрапия)

Армения Сатрапиясь () — вейкесь сатрапийтнень эйстэ Ахеменидтнэнь державанть поцо. Геродот лецтни Армениянть () кода XIII-це кужо Персидэнь инязорксчинть. Армениянь мастор ветиекс се шкастонть ульнесь Ервандидэнь династиясь. Персидэнь азырксчись Армениясо мольсь кавто сядто седе ламо (550—330 ии. м. п. икеле).
Топонимэнть васенце лецтнемазо.
Армения эсинзэ лемензэ ало лецтняви Бехистунской сёрмадовкссо 520-це иестэнть м. п. икеле. Сёрмадыцязо ульнесь Дарий I, ды сон Армениянть лемди "Армина" ( ) лемсэ. Седе икеле те модасонть ульнесь Урарту Масторось, кона ульнесь саезь кедь алов Мидиясо.
Армениясь античной сёрмадовкстнэсэ.
Ксенофонтонть коряс Армения аштесь-ульнесь кардухонь модатнень ды Кентрит лейентьэйстэст пелевеёнов. Те ульнесь Армениянь лембеёнонь межась-границясь. Понт Евксинскоень чирензэ, кода сёрмадсь Геродот, те ульнесть пелеве-чивалгома ёндо межанзо. Ды Армениянь модатнес сестэ эзьть совсе саспиртнэнь (XVIII-це кужось, Грузия) ды мосcинойконь (XIX-це кужось, Лазика, Турциянь пелеве-чилисема ён) модатне. 
Эсь модаса эриця ломантне эрильть велева, озавтыльть шуж ды виноград, конань эйстэ теильть вина ды изюм, цёраломантне ульнесть налчирьке ды ушманонь узере марто. Армения пек содавиксэвил эсинзэ алашанзо, конань трильть-кастыльть персиянь ушмовиентень. Ксенофонт лецти, келья кезэрень армянтнэ сюконильть Чинтэнь.
Баргова, Тамара Сергеевна

Баргова Тамара Сергеевна - эрзянь сёрмадей.
Эрямо пингезэ.
Чачсь 1955-це иень умарьковонь 13-це чистэ Мордовия Республикань Покш Игнатовань буень Андрейвелесэ. Школань прядомадо мейле тонавтнесь М. Горькой лемсэ Уральской госуниверситетэнь журналистикань факультетсэ. Екатеринбургсто велявтомадо мейле ушодсь важодеме Покш Игнатовань «Восход» райгазетасо отделэнь прявтокс. Аламо шкань ютазь сы эрямо Саран ошов. Важоди «Эрзянь правда» газетасо васня корреспондентэкс, мейле отделэнь прявтокс. Журналистэнь китне-янтнэ ветнизь республикань малав весе эрзянь велетнес. Ломань марто вастовоматне лездасть сыця шкань сёрмадеентень парсте тонавтнемс эрямонть. Сёрмадыцянть туртов те пек эряви.
Тамара Сергеевнанень ламо макссь Эрзямокшонь книгань издательствасо прявт редакторокс важодемаськак. Те шкане кассь сёрмадомань ёрокчизэ, лиссть зярыя книганзо.
Шкинемазо.
Васенце сёрмадовксонзо – новелланзо, зарисовканзо – лиссть «Восход» райгазетасо, зярдо сон тонавтнесь кавксоце классо. «Вечкемань усият» ёвтнемань ды очеркень васенце книгазо лиссь Эрзямокшонь книгань издательствасо 1997-це иестэ. Иеде теде икеле «Чаволкайть ды превейть» пьесазо печатазель «Садо, садо минек кудов» вейсэнь пусмосонть.
2004-це иестэ лиссь «Мон ды монь ялган» книгазо. Сон алтазь вишка ловныцятненень. Ламо седей лембе путсь «Пластика движения» книганть сёрмадомсто. Сон рузонь кельсэ, печатавсь 2009-це иестэ. Теке жо иестэнть лиссть «Книжный мир Мордовии» ды «Паз, простямак!» книганзо. Васенцесэнть ёвтневи, кода минек республикасо ушодовсь ды виемгадсь-келейгадсь книгань нолдамо тевесь, кодамо ёжосо неень шкане. Омбоцентень совасть авторонть «Паз, простямак!» повестезэ, зярыя ёвтнеманзо, очеркензэ.
Баргова Тамарань книганзо ловномсто токи седей, васняяк, эрямонь видечинть невтемась. Авторось а машты манчеме, вечки эсь героензэ, конатнень ютксо седе ламотне – малавиксэнзэ, ялганзо. Улевельтькак виензэ, сон весень теевлинзе уцяскавокс, но эрямонь лувонть а полавтсак. Сонзэ эсензэ коензэ-ладонзо. Парочись свал тюри беряненть каршо ды а свал содат, конатась эйстэст зярдо изни. Сёрмадыцянть келезэ ловновиця, мазый.
Т. С. Барговань ламот шныть кода книгань паро редакторонть. Сон сёрмадсь-анокстась краеведениянь темас книгат Мордовиянь кеменде ламо районтнэде, зярыя предприятиятнеде.
Т. С. Баргова совавтозь Россиянь Журналистэнь ды Писателень вейсэндявкстнэс. Сон Мордовия Республикань культурань заслуженной роботник, МР-нь Государственной премиянь лауреат.
Литературась.
ISBN 978-5-900029-71-9 (ч. 1)
ISBN 978-5-900029-70-2
ISBN 978-5-7595-1936-2 (т.1)
https://erziana.my1.ru/publ/tamara_sergeevna_bargova/1-1-0-257
http://www.finnougoria.ru/logos/proza/2091/20412/
http://portal.do.mrsu.ru/community_events_people/people/?id=2165 
https://search.rsl.ru/ru/record/01004114478
Трушкина, Надежда Павловна

Трушкина Надежда Павловна
Эрямо кизэ.
Чачсь 1960-це иень ацамковонь 11-це чистэ Мордовия республикань Краснослободск буень Куликова велесэ крестьянонь семиясо. 1978-це иестэ, средней школань прядомадо мейле, снартнесь поладомс тонавтнеманзо филологиянь факультетсэ, но экзаменсэ эзь пурна сатышка баллт. Вейке ие важодсь Саран ошонь кабелень нолдыця заводсо. 1979-це иестэ цидярдынзе экзаментнэнь М. Е. Евсевьев лемсэ МГПИ-с. Кармась тонавтнеме педагогикань ды начальной обучениянь факультетсэ.
1983-це иестэ саезь важоди Краснослободскоень ламо профилень лицейсэ ушодыця классонь тонавтыцякс. Тевензэ топавты седейшкава, а стяко вечкить эйсэнзэ тонавтницятне.
Шкинемазо.
Трушкина Надежда ламо иень перть ловови «Красная Слобода» районной газетань аволь штатной корреспондентэкс. Ошонь, райононь культурной эрямодонть стихотворениянзо свал печатавить эйсэнзэ. Надежда Павловнань сценариензэ коряс районсонть ютнить малав весе покш читне.
Н. П. Трушкинань стихотворениянзо лиснесть «Молодой ленинец», «Знамя труда», «Красная Слобода», «Сударыня», «Энергия столицы» газетатнесэ, «Странник», «Чилисема», «Литературная Мордовия» журналтнэсэ, зярыя альманахсо.
2015-це иестэ ютась Трушкина Надеждань «Счастье дадено каждому» стихотворениянь васенце пусмонь презентациязо. Мейле вейке омбоце мельга лиссть «Душевный разговор», «Всё сбудется» покшонь ды «Подарок солнца», «Брызги радости» вишкинетнень туртов стихень пусмонзо. Поэтессась сёрмады тиринь ёнксто, пертьпельксэнь мазычиде, вечкемадо, эрямодонть. Сынст эйсэ ламо парочи, бажамот, вандынь чис кемема.
Н. П. Трушкинань покш путовксозо «Слобода» райононь од литераторонь вейсэндявксонть теемасо. Сон лезды ёроков эйкакштнэнень тееме кеме эскелькст сёрмадомань ашожда тевсэнть, произведенияст печатамосо.
Трушкина Надежда ламо важоди мокшонь ды эрзянь кельстэ рузонсес стихотворениянь ютавтомасо. Поэзиянь вечкицятнень содавтынзе Александр Доронин, Александр Пудин Мордовия Республикань народной писательтнень, Николай Ишуткин МР-нь заслуженной поэтэнть, истя жо Иван Чигодайкинэнь, Надежда Живайкинань, Василий Кригинэнь, Юрий Азрапкинэнь, Николай Циликинэнь произведенияст марто.
Трушкина Надеждань стихензэ лангс Вячеслав Кисляков композиторось сёрмадсь сядодо ламо морот. Сынь совасть «Пусть всегда будет солнце» моронь пусмонтень.
Трушкина Надежа 2016-це иестэ саезель Россиянь писателень союзс.
Литературась.
https://search.rsl.ru/ru/record/01008000065
https://litob-sloboda.jimdofree.com/%D1%81%D1%82%D1%80%D0%B0%D0%BD%D0%B8%D1%86%D1%8B-%D0%B0%D0%B2%D1%82%D0%BE%D1%80%D0%BE%D0%B2/%D1%82%D1%80%D1%83%D1%88%D0%BA%D0%B8%D0%BD%D0%B0-%D0%BD-%D0%BF/
Агафонова, Нина Афанасьевна

Агафонова Нина Афанасьевна, келень содый, тонавтыця.
Эрямо кизэ.
Агафонова Нина Афанасьевна чачсь 1952-це иень якшамковонь 12-це чистэ неень Мордовия Республикань буень Кочкурвелесэ. Сон филологиянь наукань кандидат (1983-це ие), доцент (1993-це ие). Мордовия Республикань Государственной премиянь лауреат (2000-це ие). Прядызе Эрзянь-мокшонь государственной университетэнть (1977-це ие). 1977 – 1978-це иетнестэ тонавтсь Темников буень Польско-Цыбаевской средней школасо. 1981-це иестэ саезь важоди университетсэ: ассистент, преподаватель, старшей преподаватель, доцент эрзянь келень кафедрасо (1990-це иестэ саезь) (2002-це ие видьс – эрзянь ды финнэнь-угрань языкознаниянь кафедра), филологиянь факультетэнь деканонь полавтыця (1987 – 95-це иетне). 1995 – 96-це иетнестэ – Туркунь унивеситетэнь (Финляндия) стажёр.
Наукань тевензэ.
Наукань тевезэ сюлмавозь эрзянь келень дилектологиянь, лексикографиянь ванноманть марто; Равонь томбальксэнь (Заволжьянь) ды Обедпелень Уралонь човорязь диалекттнэнь морфологиянь ванноманть марто.
Агафонова Нина Афанасьевна сёрмадсь кодгеменде ламо научной ды учебно-методической важодевкст, ютксост вейке монография ды вете тонавтнема лездамопельть. Сон «Suomalais-ugrilainen seura» финнэнь-угрань вейсэндявксонь зарубежной член (1998-це иестэ саезь, Финляндия).
Казнензэ.
Нина Афанасьевна Агафонова казезь «Трудонь ветеран» медальсэ, Российской Федерациянь Образованиянь ды наукань министерствань Почётной грамотасо.
Литературась.
ISBN 978-5-900029-71-9 (ч. 1) ISBN 978-5-900029-70-2
https://mrsu.ru/ru/men/detail.php?ID=7019 
http://s2.mrsu.ru/about_the_university/management/8253/
http://csfu.mrsu.ru/ru/archives/1750
https://search.rsl.ru/ru/record/01008772929
https://elib.pstu.ru/vufind/EDS/Search?lookfor=%D0%90%D0%B3%D0%B0%D1%84%D0%BE%D0%BD%D0%BE%D0%B2%D0%B0+%D0%9D%D0%B8%D0%BD%D0%B0+%D0%90%D1%84%D0%B0%D0%BD%D0%B0%D1%81%D1%8C%D0%B5%D0%B2%D0%BD%D0%B0&amp;type=AU
https://irbis.amursu.ru/cgi-bin/irbis64r_11/cgiirbis_64.exe?LNG=&amp;Z21ID=&amp;I21DBN=SPRV&amp;P21DBN=SPRV&amp;S21STN=1&amp;S21REF=&amp;S21FMT=fullwebr&amp;C21COM=S&amp;S21CNR=30&amp;S21P01=0&amp;S21P02=1&amp;S21P03=A=&amp;S21STR=%D0%90%D0%B3%D0%B0%D1%84%D0%BE%D0%BD%D0%BE%D0%B2%D0%B0,%20%D0%9D%D0%B8%D0%BD%D0%B0%20%D0%90%D1%84%D0%B0%D0%BD%D0%B0%D1%81%D1%8C%D0%B5%D0%B2%D0%BD%D0%B0
http://chamo.lib.tsu.ru/lib/item?id=chamo:531181&amp;theme=mobile
Адушкина, Нина Семёновна

Адушкина Нина Семёновна, лингвист, тонавтыця.
Эрямо кизэ.
Адушкина Нина Семёновна чачсь 1932-це иень ацамковонь 29-це чистэ неень Мордовия Республикань Отяжбуень Андреевка велесэ. Сон филологиянь наукань кандидат (1971-це ие), доцент (1974-це ие). Mордовия Республикань Государственной премиянь лауреат (1999-це ие). Прядызе Козловской педучилищанть (1952-це ие), А. И. Полежаев лемсэ МГПИ-нть (1956-це ие).
1956 – 59-це иетнестэ важодсь эрзянь келень ды литературань, рузонь келень ды литературань тонавтыцякс Козловской средней школасо, 1959 – 62-це иетнестэ – Ардатов ошонь средней школасо рузонь келень ды литературань тонавтыцякс; 1965 – 99-це иетнестэ – ассистент, старшей преподаватель, доцент Эрзянь-мокшонь государственной университетэнь эрзянь келень кафедрасо. 1988 – 90-це иетнестэ тонавтсь эрзянь кельс Хельсинкинь ды Туркуньуниверситеттнэсэ (Финляндия) финнэнь-угрань языкознаниянь кафедратнесэ.
Наукань тевезэ.
Ваннось эрзянь келень орфографиянь, орфоэпиянь ды терминологиянь стакачитнень. Нина Семёновна ниленьгеменде ламо научной ды учебно-методической важодевксэнь автор.
Ютавтыцянь тевезэ.
1989-це иестэ саезь важодсь Библиянь ютавтомань институтонть марто. Адушкина Нина Семёновна ульнесь эрзянь кельсэ духовной терминологиянь теицятнень ютксо. Эрзянь кельс ютавтсь: Евангелие от Иоанна – Иоаннонь пельде Евангелия (Хельсинки, 1990-це ие), Евангелие от Марка – Марконь сёрмадовт Евангелия (Стокгольм; Хельсинки, 1995-це ие), Евангелие от Матфея – Матвеень коряс Евангелия (Стокгольм; Хельсинки, 1998-це ие), «Жизнь Иисуса» книга – «Иисусонь эрямозо» (Хельсинки, 1991-це ие). Лиятнень марто вейсэ ютавтсь «Детская библия» – «Библиянь ловномат» (Стокгольм; Хельсинки, 1993-це ие), Новый Завет – Од Вейсэнь лув 2006-це ие). Ульнесь «Лукань коряс Евангелиянть ды апостолтнэнь тевтнень» («Евангелие от Луки и Деяния апостолов») (Стокгольм; Хельсинки, 1996-це ие) витницятнестэ вейкекс.
Кулось Адушкина Нина Семёновна 2008-це иень ожоковонь 9-це чистэ.
Казнензэ.
Казезь «Золотая лира» медальсэ.
Литературась.
ISBN 978-5-900029-71-9 (ч. 1) ISBN 978-5-900029-70-2
http://www.finnougoria.ru/news/publications/27415/
http://www.finnougoria.ru/logos/proza/2092/20415/
http://biblus.ru/Default.aspx?book=6m0a18a3s8
Полянская, Галина Алексеевна

Полянская Галина Алексеевна, декоративно-прикладной искусствань художник.
Эрямо кизэ.
Полянская Галина Алексеевна чачсь Саран ошсо 1960-це иень ацамковонь 10-це чистэ. Сон совавтозь Россиянь артыцянь вейсэндявксос (2005-це ие). 1984-це иестэ прядызе Саранонь художественной училищанть, тонавтнесь Л. М. Острась-Демяшкинань кедьсэ.
1978-це иестэ саезь тонавты Саран ошонь 1-це № ДХШ-сэ. Важоди эрзянь ды мокшонь искусствасо, кирди-касты коест сурень ловозь викшнемасо, узорной кодамосо ды човалясто кодамосо.
Кедьтеевксэнзэ.
Сехте содавикс теевксэнзэ: «Посвящение» стольпацясь (1979-це ие), «Весна Мордовии моей» стольпацясь (1985-це ие), «Скатерть» стольпацясь (2007-це ие), «Свадебное» нардамось (2003-це ие), «Эрзянское» нардамось (2004-це ие), «Дорожка эрзянская» викшневксэсь (2010-це ие).
Выставканзо.
Невтневсь выставкасо: региононь (Саран ош, 2004-це ие), регионъютконь (Н.Новгород ош, 2007-це ие), весероссиянь (Москов ош, 2004-це ие, 2010-це ие; Тамбов ош, 2007-це ие), 4-це агропромышленнойсэ (Москов ош, 2004-це ие), финнэнь-угрань раськетнень художественной промыслань ды ремёслань 2-це, 6-це весероссиянь выставкасо-ярмункасо (Саран ош, 2007-це ие, 2010 – 11-це иетне), раськеютконь (Саран ош, 2007-це ие).
Полянская Галина Алексеевнань теевксэнзэ ванстовить МРМИИ-сэ, РОСИЗО государственной музейной выставочной куншкакуросо (Москов ош).
Казнензэ.
Мордовия Республикань Прявтонть пельде казезь Сюконямо валсо (Благодарностьсэ).
Литературась.
ISBN 978-5-900029-72-6 (ч. 2)
ISBN 978-5-900029-70-2
https://hud1sar.schoolrm.ru/sveden/employees/20215/212041/ 
http://www.finnougoria.ru/community/master/330/5678/
Керявкс

Керявкс — виде киксэнь пелькс, кона ашти кавто максозь боттнэнь-точкатнень ютксо молиця весе точкатнестэ.
Вектор (геометрия)

Вектор ( — «кандыця» эйстэ) — виде киксэнь молиця керявкс, конанть вейке пензэ лемдить векторонь ушодксокс, лия пензэ — векторонть пекс.
Видема кшумань

Видема кшумань () — веиень эли кавтоиень тикшень касыкс, буень родань чачо
Родионова, Елена Ивановна

Родионова Елена Ивановна, скульптор, прикладник.
Эрямо кизэ.
Родионова Елена Ивановна чачсь 1923-це иестэ эйсюрковонь 7-це чистэ Ростов ёнксонь неень Матвеева-Курганонь буень Марфинка велесэ. МАССР-нь заслуженной художник (1990-це ие). Совавтозь СССР-нь артыцянь вейсэндявксос (1975-це ие). 1953-це иестэ Ростовонь художественной училищань прядомадо мейле – Ростовонь художественно-производственной мастерскоень художник-исполнитель, 1961-це иестэ саезь – РСФСР-нь художественной фондонь эрзянь-мокшонь отделениянь.
Станковой скульптурасо тевс нолдась мрамор, цемент, шамот (Октябрянь революциянь, Ине Отечествань войнань геройтнень, Мордовиянь содавикс ломантнень портретэст), чувто ды керамика (эрзянь, мокшонь авань чачот, жанровой композицият).
Сехте содавикс теевксэнзэ: «Труженица» (1967-це ие), «Тюштя» (1972-це ие), «Портрет Героя Советского Союза Алексея Озерина» (1975-це ие), «Портрет Героя Социалистического Труда М. Е. Андряковой» (1976-це ие), «Портрет первого председателя судового комитета крейсера «Аврора» Я. В. Федянина» (1979-це ие), «Портрет героя Советского Союза М. П. Девятаева» (1981-це ие), «Портрет Тимофея Липатова» (1982-це ие), «Келу», «На ярмарке» (1983-це ие), «Мать» (1985-це ие), «Память», «Ожидание» (1989-це ие), «Болгарка» (1992-це ие), «Праздник» (1993-це ие).
Родионова важодсь истя жо декоративно-прикладного искусствасо: тейнесь сувенирт, налкшкеть чувтосто, терракотсто, фаянссто. Керамикань пласттнэ, чакштнэ, паннотне, вазатне явовить формань ды содержаниянь ламочисэ, сельмс каявиця, сюпавсто мазылгавтнезь сюжетной сёрмасо (росписьсэ). Те видэнь сехте содавикс теевкстнэ: «Красавица» (1967-це ие), «По воду», «Эрзянка» (1968-це ие), «В деревне», «Ведява», «Пулай» (1982-це ие), «Весна», «Лунная ночь», «Мордовский мотив» (1983-це ие), «Старый храм» (1989-це ие), «Учители словенские Кирилл и Мефодий» (1990 ие
1990-це ие), «Лавка Чеховых» (1993-це ие), «Даниил», «Троица», «Богоматерь Владимирская» иконатне (1995-це ие). 1953-це иестэ саезь невтневсь выставкасо: региононь (Москва, 1964; Смоленск, 1969; Иваново, 1974; Рязань, 1980; Владимир, 1990), весероссиянь (Москва, 1971, 1972, 1975, 1989, 1998). Персональной выставканзо ютасть Саран ошсо (1977, 1984, 1998, 2003). Родионовань произведениянзо улить Государственной Третьяковской галереясо, «Аврора» музейсэ-крейсерсэ (Центральной военно-морской музеень филиал) Санкт-Петербургсо, Татарстан Республикань изобразительной искусствань музейсэ, Таганрогонь картинань галереясо, МРМИИсэ (Мордовский республиканский музей изобразительных искусств им. С. Д. Эрьзи), МРОКМ-сэ (Мордовский республиканский объединённый краеведческий музей им. И. Д. Воронина).
Кулось 2003-це иестэ панжиковонь 4-це чистэ Саран ошсо.
Литературась.
ISBN 978-5-900029-72-6 (ч. 2) ISBN 978-5-900029-70-2
https://www.mordovmedia.ru/poster/2662/
Рузавина, Нина Семёновна

Рузавина Нина Семёновна, хоронь дирижёр, тонавтыця.
Эрямо кизэ.
Рузавина Нина Семёновна чачсь 1913-це иень таштамковонь 6-це чистэ Дери ошсо, США. 1932-це иестэ саезь эрясь СССР-сэ. Прядсь Московской государственной консерваториянь рабфак (1935-це ие, скрипкань класс), дирижёрско-хоровой факультет (тосо жо, 1940-це ие, А. В. Александров профессоронь класс).
1940 – 42-це иетнестэ сон Удмуртонь раськень хоронь художественной руководитель, 1943 – 48-це иетнестэ – «Умарина» морамонь ды киштемань мордовской государственной ансамблянь художественной руководитель; 1948 – 92-це иетнестэ тонавты Саранонь музыкальной училищасо. Ульнесь вельть неявикс исполнительской ёрокчизэ.
Топавтсь тев «Мордовские народные песни» (М., 1957) пусмос совавтозь эрзянь, мокшонь инструментальной мелодиянь расшифровкасо. Истя жо топавтсь тев Г. Г. Вдовинэнь «В шесть часов вечера после войны» (1975-це ие) оперань путомасонть.
Анокстась Мордовиянь музыкантт. Рузавина Нина Семёновнань тонавтницянзо ютксо: Н. И. Бояркин, Т. И. Одинокова. Истя жо ули таликазо М. Н. Антонова, Р. М. Беспалова-Еремеева, Д. И. Еремеев морыцятнень касомасо.
Кулось 1993-це иень даволковонь 4-це чистэ Саран ошсо.
Казевксэнзэ.
Н. С. Рузавина казезь «За доблестный труд в Великой Отечественной войне 1941 – 1945 гг.» медальсэ.
Литературась.
ISBN 978-5-900029-72-6 (ч. 2) ISBN 978-5-900029-70-2
https://search.rsl.ru/ru/record/01008537474
Армянонь кель

Армянонь кель (հայերէն, հայերեն, []) — индоевропань кель.
Абазань кель

Абазань кель () — абхазонь-адыгень келень куронь абхазонь-абазань келень тарадань абазатнень кель.
Сёрмадомачи.
Васенцеде абазань сёрмадочинь арабонь графикань эйстэ XIX пингень омбоце пельксстэ теись Умар Микеров. Латиницань эйстэ сёрмадомачинь 1932 иестэ теись Т. З. Табулов. 1938 иестэ абазань сёрмадочись кириллицянь эйсэ::
Карачаево-Черкесиясо абазань кельсэ «Абазашта» кулялопась лисекшни.
Нал (геометрия)

Нал — виде киксэнь пелькс, конань ули ушодксозо, но арась пезэ.
Ужо

Ужо — геометрической фигура, конась ашти точкасто ды ютыця те точкастонть кавто налсто.
Венельксчачо

Венельксчачо (, ) — ламо иень венелькс эрямкурозо (режим).
Тея смустьсэ - "таркань венельксчачо" сёрмадокшны тарканть, ютазь сонзэ географической путневксэзэ эйстэ.
Келей смустьсэ - "масторлангонь венельксчачо" сёрмадокшны аштемат статистикань ансамблест.
Мадьяронь Масторонь венельксчачо

Мадьяронь Мастор венельксчачозо — корозо сёрмадокшны мастор географиянь аштемазо. Мадьяронь Мастор ашти куншкань пелькссэ чивалгомань ёнкссо. Мадьяр Масторонь пирестэ сех малавикс Куншкань иневедесь чирезэ видьс ули 500 вб. Венельксчачо арсь экологиянь лиякстомат цётавксост голоцен пингстэ, те ули континентальной, океанической, ды куншкаиневедень венельксчачот экшевемаст цётавксояк.
Венелькс

Венелькс — метеорологиянь пелькст тешкстамот вейссаевксэст, неявиця содазь шкасто содазь таркасо.
Вейссаевкс

Вейссаевкс (, ) — сех эрявикс математика чарькодевкссэзэ, те математика, улемксналокс ульниця.
Пайманал

Пайманал (, ) — паймат вейссаевксэзэ эрявикс цётавксось максовтома туртов. Пайманалсо улить важодемат палмазо, эрямкурозо, тейнеманалозо.
Валонь теема

Валонь теема ("деривация") — од валтнэ ве юронь валт эйстэ теема, вана истя: «"кеме - кемекстамс"».
Корнома

Корнома — ононть ильтиця невтевекшнема, конась маряви аламосеедьксчинь дырниця шалномакс.
Атнаскадома

Атнаскадома — куловтыця орма, конанть терди атнаскадома пинкскезовкшось. Те атнаскадозь рашкат эйстэ максови пупамо шкасто сельге марто.
Алганжей

Алганжей — лувонть вармань кандомозо аламодо сантиметртнесэ.
Кезовкшт

Кезовкшт ( — мор) — ачовэрсицянь инфекционной улемксэсь, конась лисеви ансяк эриця човэрсицят потсо.
Ловиця сёксть

Ловиця сёксть ("ловпаргонь сёксть") — система, конась топавты дата полавтоманть ловома теекшницят ютксост (ловпаргот, серверт, кучницят, ды истя тов).
Будолма

Будолма ("неоплазия, неоплазма") — орма, конась невти одтеевксекс, косо генетикань лиякстомтомат ветить човэрицят касома коламонзо. Весе будолматнень сынь срадома коряс явовить кавтов: "берянь будолмат (карвоць)" ды "вадря будолмат (копуднавкс)."
Човэриця

Човэриця — структуро-функционалонь весе эрицят човине вачкиця ды эрякшныця вейкечись.
Курго

Курго () — варя, конанть вельде ракшат сэвить, симить ды гайгить. Ушонь варя мельга ули тарка, косо аштить пееть. Пееть мельга ули кель, седе тов ули кирьга, конась явови ярсамкис ды лексемкис. Тень рунгозо улеви нерькс нармутненень, эли пирезэ улевить турват, кортазь ломаньде.
Вирьнал

Вирьналт, эли вирень идиця кикстнэ — идиця чувтонь путовкстнэ, конат невтить чувтот ды курот киксэстэкс, теевиця сокавикс паксят, нарт ютксо, валнокшниця ды венчень сузат чиресэ. Вирьналтнень теить чеменьть турост анолдамонть кис.
Чемень (венелькс)

Чемень — пси, коське ды вармань венелькс чачозо. Тень каршонзо вачкить вирьналтнень.
Чемень (кшнипонат)

Чемень — кшнипонат челькияшкномо цётавксозо, челькиякшнось кшнинь истяяк лемдить.
Лоштямо

Лоштямо — аваулемксэнть лепштямонь теема, конанть теить плотнойчинть покшолгадомазо ёнамос.
Лепштямо

Лепштямо - ушонь физикань покшолма, ловомтешкссэ вейкеть содавикс вийнень, конась теи содавикс таркас. Човбельксэнь (дифференциальной) рунгосо певтеме аламо вий formula_1явови певтеме аламо таркас formula_2, сестэ те човбельксэнть паряк човбельксстэ вейсэндямо (интегрировамс):
formula_3
Магучих, Ярослава Алексеевна

Ярослава Алексеевна Магучих (; чач. таштамковонь 19 чистэ 2001 иестэ, Днепропетровск) — украинань шождаатлет (кирнявтниця). 2019 иень омбомасторонь чемпионатонь сиянь саиця.
Азербайджант

Азербайджант — тюркань раське, кона эри Азербайджансэ.
Эстэнь раськень айгема

Эстэнь раськень айгема (историографиясо вастневи кода Сыргозема шка ) — те культурань, политикань ды историянь ёндо процесс, конань кувалт эстэнь ломантне кармасть марямо эсь прясост кода раське, конань ули прават кочксемс эсь ки ды лув. Те процессэсь кармась малава 1850 иетнестэ, зярдо эстэнь ломантненень макссть седе ламо прават ды поладовсь 1918 ие видс, кода Эстэнь масторось кармась улеме лиядо башка масторокс.&lt;br&gt;
Истя жо кой-зярдо лемдить 1987-1988 иетнень Советэнь Эстэнь масторсо.&lt;br&gt;
Сень лангс апак вано, што эстэнь раськень эсь прянзо марямось ушододсь XIX пингестэ, кой-кодат тешкст эсь этнической ёндо марямсто ульнесть теде икелеяк. XVIII пингень песэ "eestlane" эсь прянь лемдемась сравтовсь Эстэнь масторга ташто "maarahvas" лементь марто. Се шкане Эстэнь масторось аштесь Российской империянь пельксэкс.&lt;br&gt;
Библиянь ютавтовксось эстэнь кельс нолдазель 1739 иестэ, эстэнь кельсэ ловномапусмотне кассть 18-стэ 1750 иетнестэ 54-с 1790 иетнестэ. Пингень прядовомас пельде ламо касозь сокицятнеде-видицятнеде маштсть ловномо. Васенце университетсэ тонавтозь ломантне, конат марясть эсь прясост эстэкс, ульнесть Фридрих Роберт Фельман (1798—1850), Кристьян Яак Петерсон (1801—1822) ды Фридрих Рейнхольд Крейцвальд (1803—1882). Вийкирдий ломантне ульнесть немецть, кода келень истяжо культурань ёндо. Балтиянь немецень келень сёрмадыцясь 
Гарлиб Меркель (1769—1850) ульнесь васенце эстфилэкс, конась ловсь эстень ломантнесэ истямо жо раськекс, кода лияткак.&lt;br&gt;
Сон кармась эстэнь раськень айгемань ушодыцякс, конась сайсь немецень культуранть, кода сень, мезень лангс эряви молемс ёнов. Ансяк, пингень куншкасто истят эстэнь лидертнэ, кода Карл Роберт Якобсон (1841—1882), Якоб Группа ды Йохан Вольдемар Яннсен (1819—1890) кармасть максомо эсь вайгель ды велявтово финнэнь ёнов. Финнэнь раськень айгемась се шкане мольсь пек вадрясто, ды тувака латыш шабратненень ёновкак.&lt;br&gt;
Покш культурань кепедемакс кармась 1862 иестэ «Калевипоэг» валморонть нолдамось ды 1869 иестэ васенце морамонь фестивалень теемась. 1860 иетнень песэ эстэнь масторонь ломантнень уш арасель мелест улемс немецень культурань ды политикань гегемониянь ало. Российской империянень ёжомарямост ульнесть вадрят 1880-1890 иетненсь видс, кода кармась рузыявтомань политикась.
Таллиннэнь №21 школась

Таллиннэнь № 21 школась () — Таллиннсэ аштиця школась, Эстэнь Мастор. Школасо важоди кода вишка эйкакшонь школась истяжо гимназиясь. Школанть аштематаркась Рауа курось, 6 (Raua 6). 2014-15 тонавтнема иетнестэ школасонть тонавтнесть весемезэ 1221 тонавтницят.
Школась панжовсь 1903 иестэ, сестэ лемезэ ульнесь Tallinn kroonualgkool No. 21, сестэ школась аштесь чувтонь кудосо Й.Поска 6а куросо.
1923-24 тонавтнема иестэ эйкакшонь ламочись кассь ды савсь ютавтомс тонавтоманть од таркас. Од школань архитекторокс ульнесть Артур Перна.
2001-2003 иетнестэ школантень тейсть реновация.
Густав Адольфонь гимназиясь

Густав Адольфонь гимназиясь () — сехте ташто Эстэнь масторонь важодиця таркатнень эйстэ. Панжозь 1631 иень даволковонь 16 чистэ, ашти кезэрень Ташто Таллинн таркасо Таллинн ошсо, Суур-Клоостри куросо, 16. Тонавтома келесь - эстэнь кель. Тонавтницянь ламочись - 1084 (2009).&lt;br&gt;
Историязо.
1629 иестэ Ливония масторось кармась Швециянь пельксэкс ды шведэнь Густав II Адольф королесь мерсь теемс не модатнесэ од тонавтома таркат. Ревелень (Таллин ошонь икельце лемезэ) тонавтома тарканть панжизь Святой Михаэлень тейтерьавань монастырьсэ. Школань панжомазо теезель 1631 иень аштемковонь 6 чистэ.&lt;br&gt;
1890—1917 иетнестэ гимназиясь кантнесь Российской императоронь Николай I лемензэ.
1917—1923 иетнестэ — Ревелень (Таллиннэнь) цёрань гимназия.
СССРэнь шкане лемдезель - № 1 Таллиннэнь средней школась.
Лакамо

Лакамо — чинстень теевема, кона эрси вецана таркань весе объёмсонть (ванькс вейке компонентэнь паронь теевемась эрси свалшкань температуранть пингстэ — пиксемань-лакамонь температуранть пингстэ).
Солавтома

Солавтома — ютамо калгодо состояниясто вецанакс.
Таллинэнь англань келень марто тонавтнема колледж

Таллинэнь англань келень марто тонавтнема колледж () — Таллин ошсо, Эстэнь Мастор, школась, косо домкасто тонавтневи англань келесь. Тонавтницятне ушодкс, куншка ды прядома школань, 7 - 18 иесэ.
Историязо.
Таллинэнь 7-це куншка школась ульнесь теезь Таллинэнь французонь лицейстэ ды цёраэйкакшонь Якоб Вестхольмонь лемсэ гимназиястэ 1940 иестэ. Школась аштесь теке жо кудосо, косо ульнесь французонь лицеесь советэнь шкань икеле. Лемдязель Якоб Вестхольмонь лемсэ гимназиякс 1941 иестэ немецень оккупациянь вийкирдиень меремань коряс. 1944 иестэ тензэ ульнесь велявтозь 7-це Таллинэнь куншкань школань лемесь, кода Советэнь вийкирдийтне састь мекев.&lt;br&gt;
1996 иестэ школась лемдезель Таллинэнь англань келень марто тонавтнема колледжекс ды тензэ макссть од кудо, конась ульнесь вачказь 1914 иестэ Ревель ошонь тейтерьавань коммерциянь ды микшнемань школань туртов.
Физика

Физика ( — «пертьпелькс» эйстэ) — тона, косо ванновить пертьпельксэнь фундаментальной явлениятне ды закономерносттне. Физикань законтнэ видеть кода аэрикс, истя эрикс пертьпельксэнтень.
Ольга (киевень чинязава)

О́льга Чинязава (кез.-сканд. Helga), лемдязь — Еле́на (малав 893/920 — 969) — чинязава, Киевень Русень ветицякс 945-це иестэ саезь 960-це иес кода регент Святослав вишка цёранзо вакссо, зярдо кулось сонзэ мирдезе киевень инязорось Игорь Рюриковичесь. Васенце Русень ветийтнень эйстэ, кие ваясь христианствас.
Чиняз

Чиняз (аваломанень лем — "чинязава"; , , , ) — сэрей мастачей лем Рузонь масторосо, Европасо, каназорксчинь кирдиця.
Инечиняз — сэрей мастачей лем Рузонь масторосо, куншкапингесэ — аорев масторонь кирдиця, XVIII пингестэ — инязоронзо эйкакшонстэнь лем. Куншкапингень Литвасо — сехсэрей кирдиця.
Резонанс

Резонанс (; — «мерян» эйстэ) — кармавтома лыкамонь амплитуданть покш касома явлениясь, зярдо вейс прыть кармавтыця виенть полавтыця частотатне эсь лыкамонь системанть частотанзо марто.
Ведьпрамо

Ведьпрамо ("ведьбрамо, торномка") — лейсэ ведень прамо истямо таркасто, конась трокс юты леень чудема тарканть.
Демография

Демогра́фия ( — «раське», — «сёрмадан») — эрицятнень воспроизводствань закономерносттнеде тона, конась тонавты ламочи, естественной касоманть, иень шкань, тейтерьавань-цёраломанень пурнавксонть ды лия мезе.
Кошт

Кошт — газонь естественной човорявксс, васняяк азотонь, конасасто ашти модань пертькоштось. Коштсонть ули чапамо чачтый, конась эряви ламо. Эрикс организмань эрямонь туртов (лексема, аэробат).
Кирдимастор

Кирдимастор (лиякс: виймастор, инязоронь мастор, ) — содазь формасо ветявиця велесядонь политикань структура (монархия, республика).
Калацька

Калацька, курканолго, ṽeṙḡỉzḛṅ bajaga (, ) — те буе ламоиень тикшень касовксонь. Курканолгонсетнень раськесь ("Primulaceae"). Ламонест видтнэнь эйсэ — мазыйстэ цециця вишкинька тикшеть.
Лемесь.
Лемезэ саяви латинэнь валстонть («васенце») ды смутесь мейсэ: цецить сынь тунда, васенцекс, сех васенцекс, зярдо ловось кува-кува ашти.
Торпинге

Торпинге — общественно-политической зыян; башка саезь политической ды экономической цельтнень топавтомаст кис мастортнэнь ды нациятнень ютксо отношениятне молить видьстэ оружиянь тевс нолдамо ды лия нарьгамо средствань вельде.
Каракадома

Каракадома - вейссаевксост физикань ды химикань кевенть каладомань процесст.
Те тееви, зярдо кевень вишка ласкс потс понги ведь, конась кельмемстэ покшолгады ды тень вельде калавты кевенть.
Республика

Республика ( — "«вейсэндявксонь тев»") — масторонь ветямонь форма, конасонть масторонь прявтось кочкави ломантнень эли кочкамонь специальной коллегия вельде. Улить республикань истят ёнкст: президентэнь, парламентэнь ды човорявозь.
Чамакс

Чамакс — чама лангс путовиця улемксэсь, конанть оршить ломань чамонзо кекшнемга эли ломаненть идемга. Чамаксось ули кой коряс ломань чамонть марто ве рунгонь, ды теньсэ улить керявкст сельмет ды курго туртов. Кезэрэнь шкасто чамакстнень лезы максызь апарот каршост идемга.
Шанкштадиця толкун

Шанкштадиця толкун — сезевкс лангозо, конась лыки куншкачисэ, косо лепштямозо, плотнойчизэ, температуразо кирнявтыть.
Чувякт

Чувякт— кудонь шожда пильгс тонгомапельть. Коень коряс сынь теезь шожда коцтсто эли кедьстэ. Истят карьсемапельтне содавикст кезэрэнь пингстэ.
Ченькс

Ченькс — кеме симемапель, конанть теить кудосо ютавтома вельде. Сонзэ эйстэ иредить.
Чекарь

Чекарь — понгот, конат теить тарадсо срадыця мицелият а неевиця виевгавтовкстомо сельменень плодонь рунгот марто .
Улить лия чачост. Улить "пеницилл понгот", конатнень лезэ максыть менькст сурбундамосо. Тень каршозо, ули "мукор понго (раужо чекарь)", конась теи туронть ломатненень.
Ве-чапазь седь

Ве-чапазь седь (руз. угарный газ — цядонь коштпона - газ) — тюсстомо токсиконь коштпона.
Пезнамо

Пезнамо — ве ютавтома невтевекшнемазо (явления), конась ашти каршо вийсэ пелькстнест ютксо.
Эйзюро

Эйзюро — кельмезь ведень сюрось, конась лиси латонь алов.
Мяги, Эстер

Э́стер Ку́стовна Мя́ги (; чачсь 1922 иень якшамковонь 10 чистэ, Таллин ошсо, Эстэнь Масторсо) — эстэнь седийсёрмадей ды тонавтыця.
Эрямопингезэ.
Ламо мель явсь фортепианосо седямонень, васня тонавтнесь сонсь, мейле сайнесь тонавтыцят, ютксост ульнесь Артур Лембаяк. Таллинэнь консерваториясо кувать ульнесь фортепианонь отделениясо. Ойнань перть кедензэ сэредезевсть ды фортепианонь ланга арсеманть савсь кадомс.
1951 иестэ прядызе композициянь коряс тонавтнеманзо Таллинэнь консерваториясо, научной ветицякс ульнесь Март Саар профессорось. Эстер саинзе ламо Сааронь идеянзо ды ламо мель явсь эстэнь масторонь музыкантень. 1954 иестэ Мяги прядызе Московонь консерваториянть, ветиця профессорокс ульнесь Виссарион Шебалин), теде мейле кармась тонавтомо Таллинэнь консерваториясо; тонавтома тевензэ поладовсть пенсияс лисема видс - 1984 иес . 1977 иестэ кармаль доцентокс. Сёрмалесь романст Александр Пушкинэнь, Керсти Мерилаасонь, Ральф Парве, Марие Ундерень валморонь. Сёрмалесь музыка, саемга, театрасо невтелмань туртов ("Зярдо тундось сась", 1959) ды лиянень.
Кярдла краторось

Кярдла (, истяжо содавикс кода "Kärdla astrobleme") кратор, конась теевсь метеоритэнь модас вачкодемстэ, Эстэнь Мастор, Кярдла ошонь маласо.&lt;br&gt;
4 вайгельбеть диаметрасо ды малава 455 миллионт иеть теевеманзо шкасто - Ордовикень периодось (Late Ordovician). Краторось лазызе моданть ды взрывесь теевсь мода потсо.
Те метеоритэсь теевсь лия покш - 100 вайгельбень - метеоритэнь лазовома шкасто, паряк лия лазовкс метеориттнэ прасть Швецияв, Tворен ды Локне кратор метеориттнэ.
Краторось ульнесь ваннозь 1967-1981 иетнестэ эрьва кодамо тонань койнь ёндо.
Пертьпельксэнь ванстома

Пертьпельксэнь ванстома — мероприятиянь те системанть лувсо пертьпельксэнь ванстомась, сонзэ лезэнзэ кепедемась, пертьпельксэнь ресурстнэнь видестэ тевс нолдамось.
Прявтош

Прявтош (, ) — кирдимасторонь эли административной теевемань (ёнксонь, краень, республикань, провинциянь, штатонь) официальной тарка. Прявтошсонть аштить властень ды управлениянь прявт органтнэ: кирдимасторонь (территориянь) прявтонть резиденциясь (монархонь, президентэнь, губернаторонь), парламентэсь, куншкань министерстватне ды ведомстватне, Верховной судось.
Чеядавкс

Чеядавкс,, нупоньчей, čęj, ("тилим") — пек начтозь ды касыця начконь вечкиця касовкссо модалангонь тарка.
Ведень ресурст

Ведень ресурст — модалангонь ды модаалксонь ведть, конатне тевс нолдавить эли мереви сынст нолдамс тевень .
Цярахман

Цярахман ("серякма") — эйпокольнень кондят 5 мм саезь 55 мм молемс пертькоштонь оймавкст.
Навести (лей)

На́вести (, ташто лем ) — Эстэнь Масторонь лембеёно леесь; сехте кувака ды ведев леесь, конась пры Пярну леентень.&lt;br&gt;
Леенть ушодксозо Куншка-Эстэнь равнинасо, 7 вайгельбеть Имавере веледе. Чуди Ярвамаа, Вильяндимаа, Пярнумаа ёнкстнева.
Витьёндо прыть Навести леентень: Саарйыги, Ретла, Ряпу лейтне. Кершёндо: Халлисте (86 вайгельбеть кувалмозо), Рясна-Ойя.
Алце берёгтнэва аштить вирть ды нупоньчейть (чеядавкс), эрямотаркатнеде - аламо.&lt;br&gt;
Чудематаркань ало аштить лисезь карбонатонь породат: известнякт ды доломитт.
Навести леесь сюпав калсо. Конатнеде 18 эрьва кодат вид, сехте ламотне эйстэдест: леень форель, нучко, чуварка, ёзь, ментюк, цапа.
Эень молема

Эень молема — лей ды эрьке лангсо ведень чудеманть эли варманть коряс эень молема.
Эйгажа

Эйгажа — тарад, тикше, мода ды лия мезе лангсо эень плотна слоень путовкст.
Чинь система

Чинь система — менелень телатнень те системась ашти чинть ды сонзэ вакска чарыця чарытешттнень ды сынст спутниктнень эйстэ, а истя жо ламо вишка чарытештть (астероидт), кометат ды менелькевэнь челькс.
Эстэнь Масторонь идема комитетэсь

Эстэнь масторонь идема комитетэсь ( эли "Päästekomitee") ульнесь Эстляндиянь Земской советэнь тевень теевемань органокс, конась нолдась Эстэнь масторонь явомань-башка аштемань декларация.
Идемань комитетэсь теезель 1918 иень даволковонь 19 чистэ. Теицязо ульнесь Земской советэсь. Самай се шкане, зярдо советэнь ушмотне потасть удалов, рузонь масторсо мольсь Гражданской ойнась ды Германия империянь ушмантнэ совильть Эстэнь Масторов.&lt;br&gt;
Комитетэнь пурнавоматаркакс кармась таллинэнь интеллигенциянь клубось, конась ульнесь «Эстония» театрань вере этажсо. Комитетэнтень максозольть весе прават тевень решамсто. Васенцекс комитетэнь ломанекс ульнесть Юри Вильмс, Константин Пятс ды Юхан Кукк, кавто меельцетне совавтозельть тов эсь арайстэ.&lt;br&gt;
Даволковонь 20 чистэ Кукк яволявтсь эсь прянь лисемадо ды тарказонзо путызь Коник, Константинэнь. Комитетэсь поладызе Явома-башка аштемань декларациянь сёрмадома. Ульнесть теезь ламо полавтомат ды меельце решамонь кисэ теезель лия комиссия, козонь истяжо совасть колмо ломанть: Кукк (Земской управань ярмаковнь ветямо прявтось), Яаксон (Земской советэнь прявтонь лездыцясь) ды Фердинанд Петерсон (эли Петерсен — Земской управань техникань пельксэнь прявт). Идемань комитетэсь яволявть Эстэнь Масторонь башка аштицякс ды демократической республикакс даволковонь 23 чистэ Пярну ошсо ды даволковонь 24 чистэ Таллин ошсо.&lt;br&gt;
1918 иестэ даволковонь 24 чистэ Эстэнь Масторонь идема комитетэсь пурнась Эстэнь Масторонь Шкав правительства.
Кейла (лей)

Кейла () — лей, конась чуди пелевеёно-чивалгомаёно Эстэнь Масторга, ушодксозо ашти Лоосалу нупоньчейсэ,
Рапламаа ёнкссо, пры Финнэнь ведьуловс Кейла-Йоа велесэ. Леенть кувалмозо — 111,8 вайгельбеть, ведень пурнамо масторксось — 669,3 вайгельбеть².&lt;br&gt;
Кейла — сехте кувака Финнэнь ведьуловонь леесь. Кавто покш Кейлас ведень кандыця леекс аштить Атла ды Майдла.
Кейлань ведьпрамось а ютави калтнэнень миграциянь шкане, конатне уить иневедстэ.
Пик, Карел

Карел Пик (, 1920-це иень ацамковонь 6-це чи — 1995-це иень умарьковонь 15-це чи) — чехиянь эсперантист, Эсперантонь академиянь улиця, валморозей ды эсперантонь кельсэ нурька ёвтнемань, эссень ды романонь сёрмадыця.
Карел Пик ульнесь эсперанто кельсэ произведениянь содавикс сёрмадыцякс. Сон совавтсь ды нолдась тевс ламо неологизмат, конат-конат эйстэст ульнесть кавтолдовтыцят. Неологизматнеде башка, сон содавсь кода эсперанто келенть экспериментсэ тевс нолдамосо. Кона-кона эсперантисттнэ кортыть, келя, Пик истя васов тусь экспериментсэнзэ, мик эсперантонть таркас нолдась тевс кдамо-бути лия, эсензэ арсевть кель.
Сонзэ сехте содавикс трудозо, косо парсте неявить лингвистикань экспериментэнзэ, те "La Litomiŝla tombejo (кладбище в Литомышле)" пельс автобиографической роман (1981). Те калмазырьсэнть сонзэ Литомышль тиринь ошсо калмазь сонськак. Калмонзо лангсо паметниксэнть чехень валсо сёрмадозь «Esperantský spisovatel» («эсперанто-писатель»).
Уильям Олд шотландось, эсперанто кельсэ сёрмадеесь, поэтэсь ды кельстэ кельс ютавтыцясь совавтызе Пикень романонзо эсперанто кельсэ классикань произведениянь спискас.
Прангли усия

Прангли (, ) - Эстэнь Масторонь пелевеёнкссо аштиця усия, Финэнь ведьулосо, Виймси муниципалитетсэ. Усиянь покшолмазо - 6,44 вайгельбеть², эрицятнеде - 100 ломанть. Виймси муниципалитетсэ Прангли усиясь ашти вейкине усиякс, косо свал улить эрицят. Те Эсэнь масторонь вейке кавксо вишка усиятнестэ свалшкань эриця марто. Сень лангс апак вано, што усиясь ловови Вийсинь муниципалитэтсэ аштицякс, сонзэ ули та-кодамо эсь прянь кирдемась-ветямось (руз.самоопределение).
Географиясь.
Прангли ашти Вимси пельсусиядо 9 вайгельбеть, иневедьсэ, пелевеёнксов. 
Сехте кувака таркасо кувалмозо 5,75 вайгельбеть, келезэ 3,2 вайгельбеть. Малава весе модась - сёвонь. 
Усиянь берёгтнэ - кев ды песэк. Усиянь сехте вере аштиця таркась - Кулламяги, 10 метрат иневедень вере. Прнагли усиясо улить зярыя покш кевть (руз.валун): 
"Якстере кев" ды "Тумоатякш". Усиясо касы пичевирь. Нармунтнеде малава 40 видт. Пертьпелькстэнь ванстомань туртов усиясо теезель Пранглинь ванстома тарка. Ванстома таркантень сови усиянть чилисемаёнксось ды Акс шабра усиясь. Усиянь пельксэсь истяжо ашти w:Natura 2000 таркакс. Усиясо колмо велеть Келназе, Идаотса ды Ляэнеотса. Калназесэ ашти венчень само-туема тарка.
Историязо.
Прангли усиясь кепететсь иневедьстэ малава 3 500 иеть удалов. Васенцеде лецневи сёрмадозь лисьмапрясо 1387 иестэ "Rango". лем ало. Усиясо эрицятне се шкане ульнесь, арсемань коряс, шведт. Теде мейле усиянтень састь эрямо эстэнь масторонь ломанть ды финнт, калонькундыцят. Шведтнэ ды лия эрицятне велявтсть эстэкс 1600-пингесэ. 
1848 иестэ вачкасть церкува, Суоми Масторсто ускозь лазстэ.
1934 иестэ усиясо ульнесть 469 эрицят. Омбоце Весе Масторонь Ойнань мельга усиясь, кода весе Эстэнь Масторось, совась СССРэв. 1949 ие усиясо тейсть "Noor-Kaardiväg"-колхоз, конась 1961 иестэ ульнесь вейсэньгавтозь Кировонь лемсэ колхоз марто. 
1994 иестэ усиясо ульнесть 146 эрицят. Неень шкане эрицятнеде 100, регистрировазь - 135.
Кассари усия

Кассари () — Эстэнь Масторонь чивалгомаёно усия. Усиясо ашти Эстэнь Масторонь культурань наследиянь объект - Кассари часовнясь. Усиянть покшолмазо 19,3 вайгельбеть³. Кассари - ветеце покш Эстэнь масторонь усияк. &lt;br&gt;
Усиясо ашти Айно Мария Калласонь музеесь ды Хийумаань музеесь (панжозь 1967 иестэ). Хийумаань музеенть теицязо ульнеcь Волли Мёумбаед - тонавтыця ды фольклоронь пурныця. Кавто иень ютазь музеентень макссть вийкирдиень (рус.государственной) статус. Тосо пурназь иневедень историянь тевть-валт, сокицянь-видицянь эрямодо, инязоронь шкань ды сонзэ охотямо ланга экспонатт, Эстэнь Масторонь башка аштемадо ды советэнь шкань ланга.
Кассариcэ эрить 300 ломанть ниле велесэ: Есикюла, Кассари, Орджаку ды Тагукюла.&lt;br&gt;
Кассари - содавикс кизэнь курорт. Отт Ардер валморозей вечксь кизэнь ютавтома тесэ, тесэ ульнесь Яан Кроссонь ды Эллен Ниидунь кизэнь кудост.&lt;br&gt;
Приштинасо театратне

Балканонь полуостровсо Приштинасо важодить 3 театрат: Косовань национальной театра, ОДА театра ды ДОДОНОНЬ театра. Спектаклят путневить эрьва таргоне.
Театратнесэ важодить малав 20 содавикс актёрт. Театратне аштить Приштинань куншкавидьсэ. "Национальной театрась" (Teatri Kombetar) ашти ошонь куншкакуросо, правительственной прявт кудонть вакссо. ОДА театрась ашти Од ломанень центрань кудосонть, ДОДОН театрась - "Велуча" -нь районсо Ругова Ибрагимень площаденть маласо.
Косовань национальной театра.
Театрань историясь.
Косовань национальной театрась путозель 1946-це иень ожоковосто Призренсэ. Те ульнесь Косовасо васенце профессиональной театра Омбоце Мировой Войнадонть мейле. Теемадонзо мейле зярыя ковонь трокс театрась ютась Приштинав, Косовань прявтошов. Театранть васенце спектаклятнесэ налксесть седе ламо самодеятельной артистт, конатненень лездасть икелень Югославиянь лия театрань профессиональной артисттнэ. 1989-це ие видьс театрась путсь 400-то ламо премьерат, сынст неизь 3,2 млн-до ламо ваныцят.
Театранть репертуарозо ашти югославской драматургиянь ды мировой классикань пьесатне лангсо. 1967-це иестэ Кена Мухаррем режиссёронть «Erveheja» спектаклязо саизе сехте вадря драманть кис премиянть «Sterijino Pozorje» югославской театральной фестивальсэ. Театрантень лезды Косовань Культурань, од ломанень ды спортонь министерствань фондось.
1950—1979-це иетнень казнетне.
Васенце профессиональной казненть театрась получизе 1950-це иестэ. Те ульнесь Shani Pallaska премия Нушикень «Personi i dyshimtë» («Подозрительные лица») спектаклянть кисэ Сербиясо прфессиональной театрань фестивальсэ, кона ютась Белградсо .
ОДА театрась.
Театрань историясь.
ОДА независимой театрась Приштинасо (Косово) путозель 2002-це иень прядовомсто Lirak Celaj ды Florent Mehmeti актёртнэнь ушодксост коряс.
Васня театранть арасель свалшкань кудозо. Мейле театрантень максызь боулинг-клубонь кудонть, конань тейнизь-велявтызь театракс.
Театранть васенце премьеракс ульнесь „The Vagina Monologues“ пьесась.
Пьесат.
Театранть седе ламо ваныцянзо (аудиториянь малав 70 %) — 25-35 иесэ од ломанть.
Додононь театрась.
Эйкакшонь Додононь театрась путозель Приштинасо 1986-це иень сундерьковонь 12-це чистэ. Иень трокс, 1987-це иестэ, театрантень максозель Додононь лемесь. Васенце ниле иетнестэ сонзэ прявтсоль Борислав Мркич хорватонь драматургось. 1992-це иестэ театрась ютась Митровице куринкасо кудос, кармась вешкане налксеме эйкакшонь ды покшонь туртов спектаклят. Театрань кудось реконструировазь 1986—1992-це иетнестэ ды 2004—2006-це иетнестэ. 
Пьесат.
Театранть сехте ён спектаклятнестэ вейкекс ульнесь «Pylli është i të gjithëve» (лес принадлежит всем).
Течинь чис невтезельть 37 премьерат, конатнень неизь 527554 ваныцят. Додононь театрась невтневсь эрьва кодамо фестивальсэ.
1984—2011-це иетнестэ театрасонть путневсть пьесат:
Čivalgomajono frontoś (I мodamastoroń torpinge)

Čivalgomajono frontoś — (nem. "Westfront") – Vasence modamastoroń torpingent́ frontněń jutksto vejkeś, koso tortingeś moĺś 1914-ce ień umaŕkovstont́ 1918-ce ień sundeŕkovs.
Te frontoś venstäzeleĺ Beĺgijant́, Lüksemburgont́, Ěĺzasont́, Lotaringijant́, Germanijań Rejn lej čireń dy Francijań peleve-čilisemań modatneva. Frontont́ kuvalmozo Šeĺda leent́ ějstě saeź Švejcarijań mastor javksonzo vid́s uĺneś 480 vajgeĺbet́, troks kelezě – 500 vajgeĺbet́, Rejn leent́ ějstě saeź Kale tarkant́ vid́s.
Turema tarkant́ čivalgomajonoń peś uĺneś valaka modava, konasont́ uĺnest́ lamo kit́, tarkatne uĺnest́ part pokš ušmopeĺkstněń turtov; čilisemajonoń peś, lamoks pandovoś (Ardennat, Argont, Vogezt pandotne) kardast́ ušmotneń ajgsemast. Čivalgomań frontont́ baška jonksoks uĺneś sonzě promyslaěŕme tarkań pitnesěnzě (palykeveń durtně, kšnisě süpav modatne, ěŕmeńtei kasoź promyslatne).
Torpingent́ ušodomsto, 1914 ień umaŕkovoń 2 čistěnt́ saeź germanijań ušmovieś karmaś ěceme Beĺgijas dy Lüksemburgs, sede mejle kajavś Francijant́ langs, istä terävtś saemest sonzě promyslaěŕmev modatneń. Marn vaksso turemasont́ germanijań ušmotne iznäzeĺt́, tede mejle kavonest jonkstně kemekstyź aštema tarkast saeź modatnesě, tejst́ ve tarkaso ašticä front, kona venstävś Pelevejonksoń inevedent́ čirestěnzě saeź francijań-švejcarijań mastor javksont́ vid́s.
Te kiksěś kadovkšnoś apak polavtne torpingent́ sedee pokš škanzo pert́.
1915-1917 ietneń pert́ uĺnest́ jutavtoź zäryja ikelev kajavoma turemań topavtovkst. Turematnesě seed́stě noldavkšnovst́ tevs staka lednemapeĺtne dy jalgo ušmotne.
Teke marto paksäń korodomkstně, pulemöttněń,  pupicä uśkent́ dy  ledipočkoń vijtneń tevs noldamoś kandst́ lamo jomavkst koda ikelev kajsevicätneneń, istä idicätneneńgak. Sekskak frontoń kiksěś pek ěź polavtnevkšne. Kavonest turicä jonkstně frontoń kiksěnt́ sezemań terävtnemasost noldnest́ tevs turemań od tehnologijatneń: kulovtycä koštněń, livtivenčtněń, tankatneń. Kadyk turematne uĺnest́ ve tarkaso ašticäks, jalateke Čivalgoma frontont́ uĺneś pokš pitnezě torpigent́ prädomanzo turtov.
1918 ień vejsěturicätneń viev ikelev kajavomaś pačtize-vetize germanijań ušmovient́ präń maksomas dy Modamastoroń vasence torpingent́ prädomas.
Oläčiń kisě tortingeń Monumentěś

Oľačiń kise torťińgeń Monumenteś (est. "Vabadussõja võidusammas") — skuľpturań kompoźićija esteń mastoroń pŕavtošońť Oľačiń ošikeľksseńť.
Monumenteś uľńeś panžoź 2009-će ijesteńť. Son aŕńevťi śeťńeń, kiť sajśť peľks ťuŕmazťuŕemasońť Esteń mastorońť oľačinze kise (1918 – 1920). Sťavtoź seŕej palmańks, konań pesenze Oľačiń Kŕostońť (tešks konasońť aŕńevťśť ťe torťińgeńť veťerantneń) pokšolgavtoź kopijazo.
Ťe torťińgeseńť iźńamońť kise uľńeś pandoź pek pokš piťńe: 3 588 iďićat uľńeśť čavoź, di 13 775 uľneśť aržoďeź. Śehťej pokš jattoks ťe torťińgeseńť uľńeś boľševiktneń Rośśijaś, a martost ťuŕićatńeń jutkso – Latvija, Peľeve – čivalgomajonoń armijaś (ašogvarďejectne), Bŕitanijań ińeveďušmovijťńe, suomiń, dańijań di švedeń eś meľse ťuŕićatńe. Vaśenće esteń Ŕespubľikaś kiŕďevś 1940-će ijeńťeń, źardo odov uľńeś anneksovaź Sovetskoj Sojuzsońť.
Istläev Boris Egorovič

Istläev Boris Egorovič (1928, Kočkur bueń, Novaja Täglovka) — ěrzäń sörmadycä. 
Te velesěnt́ jutavtyze vese ěrämonzo. Tukšnoś ansäk vest́, zärdo kenkšezěnzě vačkodś tortinges. Velävtś tosto 1950 iestěnt́. Velesěnt́ učoś sonzě Marija Rangaeva tejtereś. Uŕvakst́, kastast́ kemeń ějdet́. Ěrämost pert́ važodst́ apak lotkse. Škaś uĺneś a šožda. Teń langs apak vano Boris Egorovič kenerkšneś moramo, sedäś garmonijaso dy balalajkaso, dy sermaleś nuŕkine jovtnemat. Sörmadś dy kučnoś Kočkurbueń «Zarä» kulälopanteń. Teči sörmadycäś a martonok. Sörmali, paräk, sěrdätneń jutkso, tona jono, umaŕpiresě
Lectämo či

Lectämo či (tat. "Хәтер көне") — tataroń raśkeajgemań ledstnema akcija. 
Jutavtovi tataroń vejsěndävkstněsě 1989-ce iestěnt́. Vasnäjak te uĺnest́ lamotöža lomaneń jakamot Kazań ošga. 2000–ce ietnestě, zärdo Vladimir Putin saś kirdivienteń jakamotneń kardyź. 
Aktivistně jutavtst́ ansäk mitingt Oläčiń majdansont́, mejle G. Kamaloń teatrant́ ikele, sede tov — Tinčuriněń parksont́. Tedide kirdivieś ězize makso jutavtoms te čint́ kosojak.
Baška lomańtneń, konat jutavtst́ "Хәтер көне" 2019-ce iestěnt́, Rossijań Federacijasont́ usksit́ sudtněva. Istätnede Ajrat Šakirov, Gališan Nuriahmetova dy Fauzija Bajramova, synenst uĺneś sudäź administracijań veńkstämoči, kineń pokš štraft, kiń karmavtyź važodeme jarmaktomo.